Ngə́ ábōg dī mə bô tə́ á myə̄ə̄ŋ óyɔ̄, mə wɔigi 14fǔfulu ai bədzóe ai miǹtómbā yā sí ndon, á bə́ ngáman lóŋ məbaŋ, ai mɔní, 15fǔfulu ai miǹkúkúmá á mí ngábə́ bələ gɔ̂l, á mí ngáman dzálā māl mábán ai mɔ́ní. 16Ngə́ mə́ wū á kig anə́ nyidig dzóm é nə̄ təge ai ndɔ́ŋ, anə́ bíbɔbɔg bí bɔ́n byákwí mim̀bim âbum təge yén éngə̄ngə̄ŋ. 17Á hálā ńgɔ bəbə̂ bə́ bod báman vɔ́bi, á hálā ńgɔ̄ ébá ngul ě man yǎ bákə wɔi. 18Miǹkóm, mísə̄ mí nə fɔ́ɔ́ mvɔ̄í wōē, myáwōg kīg fə kíŋ ǹtíbili wabán. 19Zəzə mod ai m̀fǎŋ mod bə́ nə́ wé etɔá dzyá. Olɔ̌ wáwōgē kīg fə ai ésīā ńtí wōē. M̀fí yā ényiŋ 20Ású dzé ā və́ ébá básíŋili ai miǹtyé ḿfyɛ, ai enyiŋ ébá bə́ nə́ bikɛl ai nyɔ́l ésə ? 21Bâyanga awú, awú təge sɔ́, bádzə̄ŋ dɔ̄ a lodo anə́ bádzə́ŋ ákūmá. 22Bâyi fon, bâyi sán ai miǹtag ngə́ báyēn sɔŋ yə ádzə̌b bɔ̄.